**«БЕКІТІЛДІ»**

**«Даму» кәсіпкерлікті дамыту қоры» АҚ**

 **Басқарма Шешімімен**

**2020 жылғы «21» шілдедегі,**

**№ 61/2020**

**«Даму» кәсіпкерлікті дамыту қоры» АҚ**

**Басқарма отырысының хаттамасына**

**№1 қосымша**

**«ДАМУ» КӘСІПКЕРЛІКТІ ДАМЫТУ ҚОРЫ» АҚ-НЫҢ «ЖАСЫЛ ОБЛИГАЦИЯЛАР» САЛАСЫНДАҒЫ САЯСАТЫ**

**(Green Bond Framework)**

2020 ЖЫЛҒЫ ШІЛДЕ

Мазмұны

Жалпы ережелер................................................................………3

Анықтамалар мен қысқартулар.......………………………………………………3

Шолу ...............................................................................………4

1. «Даму» кәсіпкерлікті дамыту қоры» АҚ туралы......................4
2. «Даму» кәсіпкерлікті дамыту қоры» АҚ және климаттың өзгеруі.......................................................................................6
3. «Даму» кәсіпкерлікті дамыту қоры» АҚ-ның «жасыл облигациялар» саласындағы саясаты туралы.................................................................................9

«Даму» кәсіпкерлікті дамыту қоры» АҚ-ның «жасыл облигациялар» саласындағы саясаты................................................................………………9

1. Тартылған қаражатты пайдалану........................................…9
2. Жобаларды бағалау және іріктеу процесі................................................13
3. Тартылған қаражатты басқару........................................13
4. Есептілік.............................................................................14
5. Сыртқы шолу..........................................................................15

Жалпы ережелер

Осы «Даму» кәсіпкерлікті дамыту қоры» АҚ-ның «жасыл облигациялар» саласындағы саясаты (бұдан әрі - Саясат) «Астана» халықаралық қаржы орталығының алаңында «жасыл облигациялар» шығару мақсатында «Астана» халықаралық қаржы орталығының қағидаларына сәйкес әзірленді.

Экологиялық проблемаларды шешуге бірқатар мемлекеттік саясат, стратегиялар мен бағдарламалар бағытталған. «Даму» кәсіпкерлікті дамыту қоры» АҚ (бұдан әрі - «Даму» қоры) кәсіпкерлікті дамытудың арнайы қоры ретінде өзінің Тұрақты даму жөніндегі саясаты шеңберінде «жасыл» қаржыландыру стратегиясын іске асыру жолымен микро, шағын және орта жеке кәсіпкерлікке (бұдан әрі – МШОШК) қолдау көрсетуге дайын.

«Даму» қоры тартылған қаражат есебінен екінші деңгейдегі банктер мен микроқаржы ұйымдарында шартты түрде қаражат орналастыру арқылы «жасыл жобаларды» қаржыландыруға ниетті. Мұндай жобаларды іске асыру МШОШК негізгі қорларын жаңартуға жәрдемдеседі, бұл МШОШК-ты қаржыландыру көлемін ұлғайтуға мүмкіндік береді, атап айтқанда, МШОШК-тың қаржылық белсенділігі деңгейін арттыруға ықпал етеді, МШОШК-тың жалпы қосылған құнының өсуі, жаңа жұмыс орындарын құру, МШОШК-тың қызметкерлеріне еңбекақы төлеу қорын және олар төлейтін салықтарды ұлғайту түрінде әлеуметтік-экономикалық әсерге ие болады.

«Даму» қоры «жасыл» экономиканы дамыту және қоршаған ортаға әсерді төмендету үшін қаражат тарту бөлігінде халықаралық қаржы ұйымдарымен ынтымақтастықты күшейтетін болады.

Қосымша қаржыландыру көздерін тарту шеңберінде «Даму» қоры классикалық, сол сияқты «жасыл» облигацияларды шығару арқылы қосымша қаржыландыруды тарту мүмкіндігін қарастыруда. МШОШК қаржыландыру қажеттілігіне байланысты «Даму» қоры капиталдың ішкі және сыртқы нарықтарында облигацияларды/ «жасыл облигацияларды» шығару жолымен тарту бойынша мүмкіндіктерді пысықтайтын болады.

Облигацияларды/ «жасыл облигацияларды» шығару жолымен қарыз алуды тартқан кезде «Даму» қорының инвестициялық тартымдылығын арттыру, оның ішінде «Даму» қорының егеменді рейтингінен төмен емес кредиттік рейтингті қолдау бойынша жұмыс жүзеге асырылатын болады. Қарыз алу «Даму» қорының қаржылық тұрақтылығын сақтау кезінде, белгіленген лимиттер мен шекті қаржылық коэффициенттерді сақтау кезінде жүзеге асырылатын болады.

**Анықтамалар мен қысқартулар.**

Осы Саясатта мынадай негізгі ұғымдар мен қысқартулар пайдаланылады:

1. **Банк (Банк/ЕДБ)** - «Қазақстан Республикасындағы банктер және банк қызметі туралы» Қазақстан Республикасының Заңына сәйкес банк қызметін жүзеге асыруға құқылы, сондай-ақ Қазақстан Республикасының тіркеуші органдарында Банк ретінде тіркелген және Банк операцияларын жүргізуге Қазақстан Республикасы Ұлттық Банкінің қолданыстағы лицензиясы бар коммерциялық ұйым болып табылатын заңды тұлға;
2. **ЖЭК-**жаңартылатын энергия көздері;
3. **Жасыл облигациялар-**орналастырудан түсетін түсімдер тек қана жаңа және/немесе қолданыстағы «жасыл жобаларды» қаржыландыруға немесе қайта қаржыландыруға (толық немесе ішінара) бағытталатын облигациялар. «Жасыл жобалардың» критерийлері осы Саясатта және «Даму» қорының өзге де ішкі құжаттарында сипатталған.
4. **Шағын ауқымды (шағын) ЖЭК жобасы** – негізгі құралдарды сатып алу және/немесе салу және/немесе жаңғырту және/немесе реконструкциялау және/немесе күрделі жөндеу, биологиялық және/немесе материалдық емес активтерді сатып алу (оның ішінде ҚҚС бойынша шығыстар) арқылы іске асырылатын, осы Саясаттың 3-кестесінде көрсетілген технологиялар тізбесіне сәйкес келуге тиіс жаңартылатын энергия көздері технологияларын енгізуге бағытталған жоба;
5. **Тетік**-2020 жылғы 24 ақпандағы «Жаңартылатын энергия көздеріне инвестициялау тәуекелдерін төмендету «БҰҰДБ-ЖЭҚ жобасын орындау шеңберінде осы Саясат пен Қазақстандағы Біріккен Ұлттар Ұйымының Даму Бағдарламасы мен «Даму» кәсіпкерлікті дамыту қоры» АҚ арасындағы жауапты тараппен Келісім шеңберінде іске асырылатын ЖЭК шағын жобаларын инвестициялау тәуекелдерін төмендету тетігі;
6. **МҚҰ**-коммерциялық ұйым болып табылатын, ресми мәртебесі «Азаматтарға арналған үкімет» мемлекеттік корпорациясында мемлекеттік тіркеумен және есептік тіркеуден өтумен айқындалатын, микрокредиттер беру жөніндегі қызметті, сондай-ақ «Микроқаржы қызметі туралы» 2012 жылғы 26 қарашадағы Қазақстан Республикасының Заңында рұқсат етілген қосымша қызмет түрлерін жүзеге асыратын заңды тұлға;
7. **Өнім паспорты** - «Даму» қорының уәкілетті органы бекіткен, қаражатты шартты орналастыруды іске асыру шарттары мен тәртібін қамтитын, ерекше шарттар жиынтығы бар және белгілі бір нысаналы сипаттамалары бар және (немесе) белгілі бір кредиттік құралдың көмегімен түпкілікті қарыз алушыларды қолдауға бағытталған «Даму» қорының ішкі құжаты.
8. **Жоба**-негізгі құралдарды сатып алу және/немесе салу және/немесе жаңғырту және/немесе реконструкциялау және/немесе күрделі жөндеу, биологиялық және/немесе материалдық емес активтерді сатып алу (оның ішінде ҚҚС бойынша шығыстар) жолымен іске асырылатын, осы Саясатта көзделген талаптарға сай келетін ЖЭК шағын жобасын енгізуге бағытталған жоба;
9. **БҰҰДБ-ЖЭҚ жобасы**  - БҰҰДБ мен ҚР ЭМ «Жаңартылатын энергия көздеріне инвестициялау тәуекелдерін төмендету» жобасы;
10. **Біріздендірілген бағдарлама** - «Даму» кәсіпкерлікті дамыту қоры» АҚ Басқармасының 2018 жылғы 30 қаңтардағы шешімі №09/2018 хаттамамен бекітілген Екінші деңгейдегі банктерде және өзге де заңды тұлғаларда қаражатты шартты түрде орналастыру жолымен жеке кәсіпкерлікті қолдаудың Біріздендірілген бағдарламасы.

# **Шолу**

## **1. «Даму» кәсіпкерлікті дамыту қоры» АҚ туралы**

«Даму» қоры Қазақстан Республикасы Үкіметінің 26.04.1997 ж. № 665 «Шағын кәсіпкерлікті дамыту қорын құру туралы» қаулысына сәйкес құрылды.

2001ж. дейін «Даму» қоры отандық тауар өндірушілерді қолдау шаралары бағдарламасы бойынша, сондай-ақ Еуропа Қайта Құру және Даму Банкі мен Азия Даму Банкінің кредиттік желілері бойынша мемлекеттік бюджет қаражатын есепке алу және пайдалануды бақылау жөніндегі агент функцияларын орындады.

2002 жылдан бастап. «Даму» қоры шағын бизнесті кредиттеуді тікелей өз қаражатынан бастады. «Даму» қоры «Республикалық бюджет қаражатынан шағын кәсіпкерлік субъектілеріне кредит беру бағдарламасын» және «2004-2006 жылдарға арналған шағын қалаларды дамыту бағдарламасын» іске асырды.

2005 жылғы мамырда Қазақстан Республикасының Үкіметі «Қазақстан Республикасында шағын және орта кәсіпкерлікті дамыту жөніндегі 2005-2007 жылдарға арналған жеделдетілген шаралар бағдарламасын» қабылдады. Осы бағдарламаға сәйкес, 2005-2007 жылдар ішінде «Даму» қоры жобалық қаржыландыру және лизинг бағдарламаларын, Қазақстанда микрокредит беру жүйесін дамыту бағдарламасын, ЕДБ алынатын ШК субъектілерінің кредиттеріне кепілдік беру бағдарламасын іске асыру арқылы шағын кәсіпкерлікті (бұдан әрі - ШК) қолдауды жүзеге асырды.

2006ж. қыркүйектен бастап «Даму» қоры «Қазына» орнықты даму қоры» АҚ акционерлік холдингінің құрамында жұмыс істеді.

2007 ж. аяғынан бастап. «Даму» қоры Қазақстан Республикасы Үкіметінің Тұрақтандыру бағдарламасының қаражатын шартты орналастыру жөніндегі оператордың функцияларын жүзеге асырады.

2010ж. бастап «Даму» қоры жеке кәсіпкерлік субъектілерін қаржылық қолдауды іске асыруды жүзеге асыратын қаржы агенті болып табылады (кәсіпкерлердің кредиттері бойынша сыйақы мөлшерлемелерін субсидиялау және кәсіпкерлердің банктер мен лизингтік компаниялар алдындағы кредиттеріне кепілдік беру), сондай-ақ «Бизнестің жол картасы 2020»бағдарламасы шеңберінде оқыту және консультация беру жөніндегі бағдарламалар операторының функцияларын орындайды.

2015ж. бастап «Даму» қоры «Бизнестің жол картасы – 2020» бизнесті қолдау мен дамытудың бірыңғай бағдарламасы шеңберінде, ал 2020 жылдан бастап «Бизнестің жол картасы-2025» бизнесті қолдау мен дамытудың мемлекеттік бағдарламасы шеңберінде қаржылық қолдауды (кәсіпкерлердің кредиттері бойынша сыйақы мөлшерлемелерін субсидиялау, кәсіпкерлердің кредиттеріне кепілдік беру) іске асыру мен мониторингін жүзеге асыратын қаржы агенті болып табылады.

2012-2014 жылдары барлық облыс орталықтарында және Астана, Алматы, Семей және Түркістан қалаларында 18 Кәсіпкерлерге қызмет көрсету орталығы, сондай-ақ 14 Мобильді кәсіпкерлікті қолдау орталығы құрылды.

Қазақстан Республикасы Президентінің 22.05.2013 ж. № 571 «Даму институттарын, қаржы ұйымдарын басқару жүйесін оңтайландыру және ұлттық экономиканы дамыту жөніндегі кейбір шаралар туралы» [Жарлығына](https://online.zakon.kz/Document/?doc_id=31390639) сәйкес «Даму» қорының 100% акциясы «Бәйтерек» Ұлттық басқарушы холдингі» АҚ (бұдан әрі - «Бәйтерек» ҰБХ» АҚ) берілді. Жарлық күшіне енгенге дейін «Даму» қоры акцияларының 100%-ы «Самұрық - Қазына» ұлттық әл-ауқат қоры» АҚ-ға тиесілі болды және 28.12.2011 жылдан бастап Қазақстан Республикасы Экономикалық даму және сауда министрлігінің, ал 10.04.2013 жылдан бастап Қазақстан Республикасы Өңірлік даму министрлігінің сенімгерлік басқаруында болды. Қазіргі уақытта «Даму» қорының жалғыз акционері «Бәйтерек» ҰБХ» АҚ болып табылады.

«Даму» қоры қызметінің негізгі мақсаты жеке кәсіпкерлікті қаржылық қолдау арқылы Қазақстан Республикасында жеке кәсіпкерліктің сапалы дамуына жәрдемдесу болып табылады.

«Даму» қоры келесі қызмет түрлерін жүзеге асырады:

1) жеке кәсіпкерлікті қолдау саласындағы бағдарламаларды (оның ішінде мемлекеттік) әзірлеуге, іске асыруға және қаржыландыруға қатысу;

2) шағын қаржыландыруды жүзеге асыратын ұйымдарды ресурстық қолдау;

3) институционалдық және жеке инвесторларды шағын қаржыландыруға (микрокредит беруге) тартуға жәрдемдесу;

4) Қазақстан Республикасының заңнамасында белгіленген тәртіппен жеке кәсіпкерлікті қолдау және дамыту саласындағы нысаналы шетелдік кредиттерге қызмет көрсету жөніндегі агент ретінде әрекет ету;

5) жеке кәсіпкерліктің бизнес-орталықтары мен инкубаторларын, жеке кәсіпкерлік саласындағы консультациялық, оқу-әдістемелік, лизингтік және өзге де нарықтық инфрақұрылымдарды дамытуға жәрдемдесу;

6) жеке кәсіпкерлік субъектілеріне екінші деңгейдегі банктер, Қазақстанның Даму Банкі және лизингтік қызметті жүзеге асыратын өзге де заңды тұлғалар беретін кредиттер және олар жасайтын лизингтік мәмілелер бойынша сыйақы мөлшерлемесін субсидиялау;

7) Қазақстан Республикасының заңнамасына сәйкес жеке кәсіпкерлік субъектілері шығарған және қызметін Қазақстан Республикасының аумағында жүзеге асыратын қор биржасының тізіміне енгізілген облигациялар бойынша купондық сыйақы мөлшерлемесін субсидиялау;

8) жеке кәсіпкерлік субъектілеріне олардың екінші деңгейдегі банктерден және өзге де заңды тұлғалардан кредиттер алуы кезінде кепілдіктер беру;

9) жеке кәсіпкерлік субъектілерін қолдау бағдарламаларының іске асырылуына мониторингті жүзеге асыру;

10) жарғылық міндеттерге қол жеткізуге бағытталған және «Даму» қоры үшін Қазақстан Республикасы Үкіметінің тиісті қаулыларымен айқындалған қызметтің қосымша түрлері.

«Даму» қорының 17 облыстық аймақтық филиалы бар.

«Даму» қорының миссиясы кешенді және тиімді қолдау құралдарын іске асыру арқылы Қазақстанда микро, шағын және орта кәсіпкерлік субъектілерінің тұрақты дамуындағы белсенді рөл болып табылады.

«Даму» қоры дамудың екі негізгі стратегиялық бағыты бойынша жұмыс жүргізуде:

1. Ісін жаңа бастаған және жұмыс істеп жүрген кәсіпкерлерді қолдау және дамыту:

* Микро-бизнеске кредит беруді кеңейту, банктер, микроқаржы ұйымдары және өзге де заңды тұлғалар арқылы МШОШК қолдау құралдарын әзірлеу және іске асыру
* Қолданыстағы МШОШК «Даму» қорының қаржылық бағдарламаларымен қамту үлесін ұлғайту
* Қолдау көрсетілетін МШОШК экономикалық тиімділігін арттыру

2. «Даму» қорының тұрақты институционалдық дамуы:

* Қосымша қаржыландыру көздерінен қаражат тарту
* Қызметтің қаржылық нәтижелерінің жоспарланған деңгейіне қол жеткізу
* Бизнес-процестерді автоматтандыру
* Корпоративтік басқару деңгейін арттыру.

**2. «Даму» қоры және климаттың өзгеруі**

 2015 жылдан бастап орындау шеңберінде:

1. Қоршаған ортаны қорғау және табиғи ресурстарды пайдалану мәселелеріне қатысты «Қазақстан-2050» Стратегиясы;
2. Энергия үнемдеу және энергия тиімділігін арттыру бөлігінде Қазақстан Республикасының «Жасыл экономикаға» көшуі жөніндегі тұжырымдамалар;
3. Мемлекет басшысы Нұрсұлтан Назарбаевтың Бес институционалдық реформаны іске асыру жөніндегі 100 нақты қадам - Ұлт жоспары (2015 жылғы мамыр),

 «Даму» қоры «жасыл жобаларды» іске асыруға бизнесті тарту үшін БҰҰДБ-ны ынтымақтастыққа тартты.

 Аталған ынтымақтастықтың нәтижесі Қазақстан Республикасының Индустрия және инфрақұрылымдық даму министрлігі мен «Даму» қоры арасында келісімге қол қою болды.

 Біріккен Ұлттар Ұйымының Даму Бағдарламасы (БҰҰДБ), Жаһандық экологиялық қор (ЖЭҚ) және Қазақстан Республикасының Үкіметі бастамашылық еткен «Төмен көміртекті дамуға арналған тұрақты қалалар» жобасы шеңберінде Энергия үнемдеу технологияларымен байланысты инвестициялық жобаларды жүзеге асыратын кәсіпкерлерді қолдау бағдарламасы әзірленді.

 Осы бағдарлама шеңберінде пайыздық мөлшерлемелерге субсидиялар және (2020 жылғы наурыздан бастап) қалалық аудандарда энергия тұтынуды азайтуға және соның салдары ретінде парниктік газдар шығарындыларын азайтуға бағытталған жобаларды іске асыратын МШОШК беретін коммерциялық кредиттер/микрокредиттер бойынша негізгі кредиттің бір бөлігін субсидиялау ұсынылады. Мұндай бастама бизнестің дамуына ықпал етеді және қоғамның экологиялық қауіпсіздігін қамтамасыз етуге құнды үлес қосады.

Қызмет ету кезеңінде (2017 жылдың аяғында) және бүгінгі күні осы бағдарлама Қазақстан Республикасының 2 ірі қаласын (Нұр-Сұлтан және Алматы) қоса алғанда, қалалар мен елді мекендерде (халық саны 2 000 адамнан астам) энергия тиімділігі жөніндегі 100-ден астам жобаны қолдауға мүмкіндік берді. 2020 жылғы маусымдағы жағдай бойынша 37 жоба қаржыландыруға ие болды, ал қалған жобалар келісім-шарт жасасу және ЕДБ мақұлдауын алу сатысында.

Бағдарламаның шарттары:

Бағдарлама шеңберінде ұсынылатын әлеуетті қаржылық қолдау алу үшін жоба кредитінің ең жоғары сомасы 350 000 000 (үш жүз елу миллион) теңгеден аспайды.

Іске асыру кезеңі ішінде жоба кем дегенде қол жеткізуге тиіс:

• қалалық жылыту және сумен жабдықтау жүйелерінде энергия тұтынуды 15% - ға төмендету; қоғамдық ғимараттар; көп пәтерлі үйлер, оның ішінде толығымен автономды емес блокталған үйлер; қалалық кәріз және тазарту жүйелері;

• көше және ішкі жарықтандыру кезінде кемінде 45%.

*1 кесте. Қолдау бағдарламасы сандармен, 2018*

|  |  |  |  |  |
| --- | --- | --- | --- | --- |
| Инвестициялардың жалпы сомасы | Кредитті «Даму» қоры ШОК беретін болады | БҰҰДБ-ЖЭҚ субсидияланатын резервте қалдырылған пайыздық мөлшерлеме | CO 2 күтілетін төмендеуі | Энергияны тұтынудың күтілетін төмендеуі |
| 17,638,466,125 KZT(53,915,531.48 USD) | 5,441,884,115 KZT(16,634,217.07 USD) | 975,157,459 KZT(2,980,765.58 USD) | 57,872 tonnes | from 15% up to 95% |

Қолданыстағы кәсіпкерлерді қолдау бағдарламасына қатар, БҰҰДБ-ЖЭҚ және Қазақстан Республикасы Энергетика министрлігінің «Жаңартылатын энергия көздеріне инвестициялау тәуекелдерін төмендету» бірлескен жобасы шеңберінде «Даму» қорымен бірге 2020 жылғы 24 ақпанда «Даму» қоры мен БҰҰДБ арасында Қазақстандағы Біріккен Ұлттар Ұйымының Даму Бағдарламасы мен «Даму» кәсіпкерлікті дамыту қоры» АҚ арасында жауапты тараппен «Жаңартылатын энергия көздеріне инвестициялау тәуекелдерін төмендету» БҰҰДБ-ЖЭҚ жобасын орындау шеңберінде келісім (бұдан әрі – Келісім) жасалды және жаңартылатын энергия көздерінің (бұдан әрі – ЖЭК) әртүрлі технологияларын өз мұқтаждары үшін орнатуды және қолдануды қалайтын кәсіпкерлерді қолдау тетігіне ұқсас тетік іске қосылды:

1. Кәсіпкерлердің 10% - ға дейінгі кредиттері бойынша сыйақы мөлшерлемесін субсидиялау-субсидиялау кәсіпкерлердің ЕДБ және микроқаржы ұйымдары (бұдан әрі – МҚҰ) берген /сыйақы мөлшерлемесінің мөлшері жылдық 16% - дан (ЕДБ кредиттері және қаржылық лизинг шарттары бойынша)/ жылдық 20% - дан (микрокредиттер бойынша) аспайтын лизингтік компаниялармен жасалған қаржылық лизинг шарттары бойынша ғана жүзеге асырылуы мүмкін.
2. Кәсіпкерлердің 30% - ға дейінгі кредиттері бойынша негізгі борыштың бір бөлігін қоса алғанда субсидиялау-инвестициялық субсидия.

«Даму» қоры Келісімде көзделген үшінші тетікті - «Астана» халықаралық қаржы орталығының алаңында шығарылған «Даму» қорының «жасыл облигациялары» бойынша купондық сыйақы мөлшерлемесін субсидиялауды қосымша іске қосуды жоспарлап отыр. Бұл ретте, БҰҰДБ-мен жасалған келісімнің шарттарына сәйкес «Даму» қорының 12% - ға дейінгі мөлшердегі купондық мөлшерлемесінің бір бөлігі қоса алғанда БҰҰДБ тарапынан субсидияланады. «Даму» қоры тартқан қаражат ЖЭК жобаларын іске асыратын ШОКС одан әрі қаржыландыру мақсатында ЕДБ/МҚҰ-ға орналастырылуы тиіс.

Бұдан басқа, банктер мен микроқаржы ұйымдарында қаражатты одан әрі шартты түрде орналастыру үшін «жасыл облигациялар» шығару арқылы капитал тарту қарастырылуда, олар өз кезегінде «жасыл жобаларды» қаржыландыратын болады.

Бірінші кезеңде «жасыл облигациялар» шығару жоспарлануда, олар ЖЭК шағын ауқымды (шағын) жобаларын қаржыландыруға бағытталатын болады.

Қолданыстағы келісім шеңберінде «Даму» қорының «жасыл облигациялары» бойынша купондық ставканы бастапқы арзандату болжанып отыр, бұл тартылатын ресурстардың арзандауына, тиісінше МШОШК кредиттері бойынша сыйақы ставкасының төмендеуіне алып келеді.

Келесі кезеңдерде сұраныс пен шарттар болған кезде «Даму» қоры басқа бағыттар бойынша облигациялар шығарылымын қарастырады, мысалы:

- энергия тиімділігі;

- ірі масштабты ЖЭК;

- басқа бағыттар.

«Даму» қоры тұрақты дамуды қолдайды және тұрақты дамуды қолдау бойынша қызметті тікелей немесе жанама реттейтін ішкі құжаттарды қабылдады. Төменде осындай құжаттардың кестесі берілген:

|  |  |
| --- | --- |
| **Атауы** | **Бекітілген күні**  |
| «Даму» кәсіпкерлікті дамыту қоры» акционерлік қоғамының орнықты даму саласындағы саясаты | 2019 жылғы 17 сәуір |
| «Даму» кәсіпкерлікті дамыту қоры» АҚ экологиялық саясаты | 2018 жылғы 30 қаңтар |
| «Даму» кәсіпкерлікті дамыту қоры» АҚ-ның Орнықты даму жөніндегі іс-шаралар жоспары «Даму» кәсіпкерлікті дамыту қоры» АҚ орнықты даму бойынша іс-шаралар жоспарын орындау бойынша есеп | 2 жылда бір рет |
| жыл сайын |
| «Даму» кәсіпкерлікті дамыту қоры « акционерлік қоғамының корпоративтік басқару кодексі | 2017 жылғы 27 желтоқсан |
| «Даму» кәсіпкерлікті дамыту қоры» акционерлік қоғамының қызметі туралы жылдық есеп | Жыл сайын |
| «Даму» кәсіпкерлікті дамыту қоры» акционерлік қоғамының Іскерлік әдеп кодексі | 2011 жылғы 25 шілде |
| «Даму» кәсіпкерлікті дамыту қоры» акционерлік қоғамының ақпаратты ашу туралы ереже |  2020 ж. 19 мамыр |
| «Даму» кәсіпкерлікті дамыту қоры» АҚ Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл саясаты  | 2018 жылғы 24 қазан  |
| Қазақстандағы Біріккен Ұлттар Ұйымының Даму Бағдарламасы мен «Даму» кәсіпкерлікті дамыту қоры» АҚ арасындағы БҰҰДБ-ЖЭҚ «Жаңартылатын энергия көздеріне инвестициялау тәуекелдерін төмендету» жобасын орындау шеңберіндегі жауапты Тараппен келісім | 2020 жылғы 24 ақпан |
| Қазақстандағы Біріккен Ұлттар Ұйымының Даму Бағдарламасы мен «Даму» кәсіпкерлікті дамыту қоры» АҚ арасындағы жауапты Тараппен келісім шеңберінде «Жаңартылатын энергия көздеріне инвестициялау тәуекелдерін төмендету» БҰҰДБ-ЖЭҚ жобасын орындау шеңберінде жаңартылатын энергия көздерінің шағын жобаларын инвестициялау тәуекелдерін төмендету тетігін іске асыру бойынша қаржылық қолдау көрсету қағидалары | 2020 жылғы маусым |
| Қазақстан Республикасы Индустрия және инфрақұрылымдық даму министрлігінің және Біріккен Ұлттар Ұйымының «Қазақстандағы Төмен көміртекті дамуға арналған тұрақты қалалар» Даму бағдарламасының бірлескен жобасы шеңберінде Қазақстан Республикасы Қалалық инфрақұрылымының энергия тиімділігіне инвестицияларды ынталандыру тетігін іске асыру бойынша қаржылық қолдау көрсету қағидалары  | 2018 жыл |
| «Даму» кәсіпкерлікті дамыту қоры» АҚ-ның әлеуметтік облигациялар саласындағы саясаты (Social Bond Framework) | 2021 жылғы 03 қыркүйек |

##

## **3. «Даму» қорының «жасыл облигациялар» саласындағы саясаты туралы**

Осы «Даму» қорының «жасыл облигациялар» саласындағы саясаты 2018 жылғы ICMA («GBP») «жасыл облигациялар» қағидаттарына сәйкес әзірленді және «[[1]](#footnote-1)Даму» Қорының «жасыл облигациялар» бойынша шығару және есептілік процестерінің ашықтығын қамтамасыз етуге арналған. Құрылым GBP-нің төрт негізгі компонентіне негізделген: «Тартылған қаражатты пайдалану», «Бағалау және іріктеу процесі», «Тартылған қаражатты басқару» және «Есеп беру».

Бұл саясат сондай-ақ «Даму» қорының БҰҰ-ның Орнықты даму саласындағы мақсаттарына (ТДМ) қол жеткізуді қалай қолдайтынын және оған ықпал ететінін сипаттайды[[2]](#footnote-2). Осы Саясат шеңберінде «Даму» қоры осы Саясатта сипатталған басым шарттарға сәйкес әртүрлі форматтарда «жасыл облигациялар» шығара алады.

# **«Даму» қорының «жасыл облигациялар» саласындағы саясаты**

## **4. Тартылған қаражатты пайдалану**

«Жасыл облигациялар» шығарылымынан түсетін түсімдер жаңартылатын энергетика, энергия тиімділігі, ластанудың алдын алу және бақылау, тірі табиғи ресурстарды экологиялық тұрақты басқару және жер пайдалану, жерүсті және су биоалуантүрлілігін сақтау, таза көлік, «жасыл» ғимараттар («Қолайлы активтер/жобалар») сияқты экологиялық мақсаттарға қол жеткізуге ықпал ететін тек қана қолайлы жобаларды қаржыландыруға немесе қайта қаржыландыруға, ішінара немесе толығымен бағытталатын болады.

Қолайлы активтер / жобалар 2-кестеде сипатталғандай Damu Green Bond (IV баған) жарамдылық критерийлеріне сәйкес келетін жобалар үшін кредиттерді қамтуы мүмкін.

Қосымша санаттар мен жарамдылық критерийлері «Даму» қорының өзге ішкі құжаттарында сипатталуы мүмкін.

*2 кесте. Қолайлы активтер / жобалар*

|  |  |  |  |  |
| --- | --- | --- | --- | --- |
| **I.****Қолайлы санаттар** | **II.****Ішкі санаттар** | **III.****Сипаттамасы** | **IV.****Со 2 рұқсат етілген шығарындылары (%- бен)** | **V.****БҰҰ ТДМ сәйкестігі**  |
| 1. Энергия тиімділігі | 1.1. Жаңғырту (энергия тұтынудың базалық деңгейін төмендету) | a) Жарықтандыру жүйелері | 0.98 т СО2 / 1 МВт/сағ | ТДМ 7. Арзан және таза энергияТДМ 11. Тұрақты қалалар мен елді мекендерТДМ 13. Климаттың өзгеруімен күрес |
| b) Жылумен жабдықтау және жылу алмасу жүйелері | 0,48 т СО2 / 1 Гкал |
| c) Сумен жабдықтау және су бұру жүйелері | 0.98 т СО2 / 1 МВт/сағ |
| d) Ғимараттың қоршау конструкцияларын жақсарту жөніндегі шаралар | 0,48 т СО2 / 1 Гкал |
| 1.2. Жаңа құрылыс | a) ПӘК 92% асатын қазандықтар салу | 0,48 т СО2 / 1 Гкал |
| 2. Жаңартылатын энергетика | 2.1. Жұмыс істеп тұрған жүйелерді жаңғырту және энергия өндіру мен беру үшін жаңаларын құру | a) Күн | 0.98 т СО2 / 1 МВт/сағ0,48 т СО2 / 1 Гкал | ТДМ 7. Арзан және таза энергияТДМ 11. Тұрақты қалалар мен елді мекендерТДМ 13. Климаттың өзгеруімен күрес |
| b) Жел |
| c) Гидро |
| d) Геотермалдық |
| e) Әуе |
| f) Биомасса |
| 3. Ластануды алдын алу |  | a) Ағынды суларды тазарту |  | ТДМ 6. Таза су және санитарияТДМ 11. Тұрақты қалалар мен елді мекендерТДМ 12. Жауапты тұтыну және өндірісТДМ 13. Климаттың өзгеруімен күрес |
| b) Атмосфераға ластаушы заттар шығарындыларын азайту (азот тотығы, метан, күкірт гексафториді және т. б.) |  |
| c) Топырақты қалпына келтіру |  |
| d) Қалдықтарды қайта өңдеу |  |
| e) Қалдықтарды жинау және қайта өңдеу |  |
| 4. Тірі табиғи ресурстарды экологиялық тұрақты басқару және жерді пайдалану |  | a) Климат-ақылға қонымды тұрақты ауыл шаруашылығы және мал шаруашылығы |  | ТДМ 11. Тұрақты қалалар мен елді мекендерТДМ 15. Құрлық экожүйелерін сақтау |
| b) Ормандану және орманды қалпына келтіру |  |
| c) «Жасыл» саябақ аймақтары |  |
| 5. Жер үсті және су биоалуантүрлілігі |  | a) Жер және су ресурстарын қалпына келтіру және тазарту |  | ТДМ 15. Құрлық экожүйелерін сақтау |
| 6. Таза көлік |  | a) Электромобильдер және инфрақұрылым |  | ТДМ 7. Арзан және таза энергияТДМ 11. Тұрақты қалалар мен елді мекендер |
| b) Көлік пен ілеспе инфрақұрылымды газдандыру |  |
| c) Қалалық ұтқырлық жүйелері (велосипед жолдары, белгіленген желілер, LRT, BRT, инфрақұрылым және т. б.) |  |
| 7. «Жасыл» ғимараттар | 7.1. Құрылысы | a) Нөлдік көміртегі ізі бар пассивті ғимараттар салу | 0.98 т СО2 / 1 МВт/сағ0,48 т СО2 / 1 Гкал | ТДМ 9. Индустрияландыру, инновациялар және инфрақұрылымТДМ 11. Тұрақты қалалар мен елді мекендер |
| b) Энергия тиімділігі жоғары сыныпты ғимараттар \*\* | 0.98 т СО2 / 1 МВт/сағ0,48 т СО2 / 1 Гкал  |

*\* Жалпыұлттық коэффициент (отын түріне байланысты қайта есептеуді талап етеді), Қазақстан Республикасы Энергетика министрлігінің № 222 бұйрығы*

*\*\* Ұлттық құрылыс нормалары мен ережелері, «C» сыныбы («A-B» сыныбы ілгері)*

Осы Саясатқа сәйкес, «Даму» қоры ЖЭК жобаларын екі бағыт бойынша қарастырады:

1. Шағын ауқымды (шағын) ЖЭК жобалары;
2. Ірі ауқымды ЖЭК жобалары.

*3 кесте.* ЖЭК шағын ауқымды (шағын) жобаларына мынадай технологиялар және энергия өндіру жөніндегі қуаттардың шекті мөлшерлері жатады:

|  |  |
| --- | --- |
| **Қаржыландыруға арналған технологиялар** | **Қондырғының бірлік қуаты** |
| **Мынадай жаңартылатын ресурстарды пайдалана отырып, энергияны өндіру, беру, оның ішінде өз мұқтаждарына пайдалану:** | электр энергиясын өндіру мақсатында - 3 МВт дейін, жылу өндіру мақсатында және 1 МВт дейін ыстық сумен қамтамасыз ету\* |
| * күн - күн электр станциялары (solar PV) - ЭЭ өндіру үшін, күн коллекторлары-жылу және ыстық су өндіру үшін;
 |
| * жел - ЭЭ өндіруге арналған жел генераторлары;
 |
| * су - шағын СЭС, бөгетсіз, су ағынын тәуліктік реттеусіз, ЭЭ өндіру үшін;
 |
| * геотермалдық көздер - жылу және ыстық сумен қамтамасыз ету үшін;
 |
| * ауа - жылу және ыстық су өндіруге арналған ауа жылу сорғылары;
 |
| * биомасса (өсімдік шаруашылығының қалдықтары - сабан, жоңқа және т.б.)/биогаз (органикалық биологиялық ыдырайтын қалдықтар - қи, май өнеркәсібінің, сүт-тауар фермаларының қалдықтары және т. б.) - ЭЭ, жылу және ГВС өндіру үшін. Сондай-ақ, жоғарыда аталған технологиялардың кез-келген комбинациясы.
 |

**Ерекше критерийлер**

«Жасыл облигациялар» шығару арқылы тартылған қаражат ағымдағы негізгі саласын немесе негізгі қызметін «Даму» қоры төмендегілердің бірі ретінде бағалаған кез келген бизнесті қаржыландыруға саналы түрде бағытталмайды:

**Мынандай түпкілікті қарыз алушылар «Даму» қоры бағдарламаларының қатысушылары бола алмайды:**

1) жеке кәсіпкерлік субъектілері болып табылмайтын жеке кәсіпкерлік субъектілері;

2) Өнім паспортының шарттарына сәйкес келмейтін;

3) қаруды (оның ішінде қаруды өндіру үшін құрамдас), құрамында есірткі бар заттарды немесе азаматтық айналымнан алынған басқа да мүлікті өндіруді немесе жеткізуді көздейтін жобаларды іске асыратын;

4) ойын бизнесін ұйымдастыруды және (немесе) дамытуды көздейтін жобаларды іске асыратын;

5) террористік және Қазақстан Республикасының заңнамасында тыйым салынған кез келген өзге де қызметпен байланысты қызметті көздейтін жобаларды іске асыратын;

6) моторлы көлік құралдарын шығаруды көздейтін жобаларды қоспағанда, акцизделетін тауарларды немесе өнімдерді шығаруды және көтерме саудада өткізуді көздейтін жобаларды іске асыратын;

7) ұлттық басқарушы холдингтер, ұлттық холдингтер, ұлттық компаниялар және акцияларының (жарғылық капиталға қатысу үлестерінің) елу және одан да көп пайызы мемлекетке, ұлттық басқарушы холдингке, ұлттық холдингке, ұлттық компанияға (әлеуметтік-кәсіпкерлік корпорацияны, сондай-ақ мемлекеттік-жекешелік әріптестік туралы шарт шеңберінде құрылған кәсіпкерлерді қоспағанда)тікелей немесе жанама түрде тиесілі ұйымдар құрылтайшылары (оның ішінде қатысушылары, акционерлері) болып табылатын;

8) коммерциялық емес ұйымдар;

9) мемлекеттік кәсіпорындар, оның ішінде шаруашылық жүргізу құқығына негізделген немесе қазыналық кәсіпорын болып табылатын мемлекеттік кәсіпорындар.

**Түпкілікті қарыз алушыларға мына мақсаттарға қарыз беруге тыйым салынады:**

1) заңды тұлғалардың жарғылық капиталдарына қатысу;

2) түпкілікті қарыз алушының бұрын шеккен шығындарын өтеу, түпкілікті қарыз алушының жеке және (немесе) заңды тұлғалардан, оның ішінде түпкілікті қарыз алушының қатысушыларынан, акционерлерінен, лауазымды тұлғаларынан және қызметкерлерінен қаржылық көмек алуына байланысты туындаған берешекті өтеу;

3) тұтынушылық кредиттеу;

4)құрылтайшыларға (оның ішінде соңғы қарыз алушының қатысушыларына, акционерлеріне) дивидендтер төлеу;

5) сенім білдірілген өкілдерге (агенттерге) көрсетілетін қызметтерге ақы төлеу.

Сенім білдірілген өкіл (агент) тапсырма шартының негізінде кредитордың (сенім білдірушінің) немесе бюджеттік бағдарлама әкімшісінің атынан және оның есебінен және оның нұсқауларына сәйкес бюджеттік кредит беруге байланысты белгілі бір тапсырмаларды (бюджеттік кредиттерге қызмет көрсету, қарыз алушылармен есеп айырысулар жүргізу, түпкілікті қарыз алушылар мен жобаларға мониторинг жүргізу, берешекті өндіріп алу және (немесе) берешекті өндіріп алу және т.б.) өндіріп алуды жүзеге асыратын тұлға болып табылады.

.

6) түпкілікті қарыз алушының қарызына байланысты комиссияларды, алымдарды және (немесе) өзге де төлемдерді төлеу;

7) бағалы қағаздарды сатып алу (портфельдік инвестициялар).

## **5. Жобаларды бағалау және іріктеу процесі**

«Жасыл облигацияларды» шығару арқылы тартылған қаражат есебінен қаржыландырылатын барлық жобалар осы Саясатта, Біріздендірілген бағдарламада және өнім паспортында «Тартылған қаражатты пайдалану» деген 4-бөлімге сәйкес келуі тиіс.

«Даму» қоры осы Саясатқа және Біріздендірілген бағдарламаға сәйкес ЖЭК ШОКС жобаларын одан әрі қаржыландыру үшін «жасыл облигациялар» шығару жолымен тартылған қаражатты орналастырады.  ЕДБ / МҚҰ және БҰҰДБ ЖЭК жобаларын жоспарлайтын/іске асыратын ШОКС іздеуді жүзеге асырады. МШОШК ЖЭК жобасын қаржыландыруды қарау туралы ЕДБ/МҚҰ-ға жүгінеді. ЕДБ/МҚҰ-ның алдын ала шешімін алғаннан кейін ЕДБ/МҚҰ «Даму» қорына ЖЭК жобасы бойынша құжаттар топтамасын жібереді.

Түсетін ЖЭК жобаларының мыналарға сәйкестігін қарау:

- осы Саясат шеңберінде айқындалған «жасыл» жобалар өлшемдеріне ;

- «Даму» кәсіпкерлікті дамыту қоры»АҚ Экологиялық саясатының өлшемдеріне;

- Біріздендірілген бағдарламаның және өнім паспортының шарттарын «Даму» қорының Басқарма Төрағасының бұйрығы бойынша құрылған жұмыс тобы жүзеге асырады, оның құрамына қаражат тартуға және орналастыруға жауапты, қажет болған жағдайда басқа құрылымдық бөлімшелер мен сыртқы сарапшыларды тарта отырып, «Даму» қорының құрылымдық бөлімшелері кіреді.

«Даму» қорының ішкі құжаттарына сәйкес жобалардың параметрлері мен өлшемдері, сондай-ақ жобалардың теріс әлеуметтік және экологиялық әсерінің Елеулі тәуекелдерін сәйкестендіру және бағалау жұмыс тобының қарауына жатады.

Жұмыс тобының қорытындысын алғаннан кейін «Даму» қорының мүдделі құрылымдық бөлімшесі ЕДБ/МҚҰ-ға жобаның өнім паспортының шарттарына сәйкестігі туралы растауды жібереді.

ЕДБ/МҚҰ-мен өзара іс-қимыл тәртібі және өзге де мәселелер «Даму» қорының ішкі құжаттарымен айқындалады.

## **6. Тартылған қаражатты басқару**

«Даму» қорының «жасыл облигацияларды»шығару шеңберінде Өнім паспорты шеңберінде қолайлы активтердің/жобалардың бірыңғай портфелі болуы мүмкін.

«Даму» қорының активтер/жобалар портфеліндегі барлық қолайлы активтер/жобалар «Даму» қорының арнайы шотында «қолайлы жасыл облигациялар» ретінде белгіленеді. «Даму» қорының «жасыл облигациялар» активтерінің/жобаларының портфелі ағымдағы және жаңа қолайлы активтерді/жобаларды көрсететін болады.

«Жасыл облигациялар «жөніндегі жұмыс тобы «Даму» қорының «жасыл облигациялар» шығарылымынан тартылған қаражаттың жиынтық көлеміне тең немесе одан асатынына көз жеткізу үшін «Даму» қорының активтер портфеліндегі активтердің/жобалардың/ «жасыл облигациялар»жобаларының жиынтық көлемін тоқсан сайын бақылайтын болады.

«Даму» қоры «жасыл облигациялар» шығарылымынан тартылған қаражаттың бөлінбеген сомасын «Даму «кәсіпкерлікті дамыту қоры» АҚ-ның уақытша бос ақша қаражатын басқару қағидаларына сәйкес, осы қаражат «жасыл облигациялар «активтер/жобалар портфеліне аударылғанға дейін инвестициялау үшін рұқсат етілген қаржы құралдарына орналастыруға құқылы.

Тартылған қаражатты басқару жөніндегі процестің сыртқы аудиті тәуелсіз аудиторлық компания жүргізетін «Даму» қорының жыл сайынғы аудиті шеңберінде жүзеге асырылатын болады.

**7. Есептілік**

«Даму» қоры шығарылған сәттен бастап толық өтелгенге дейін және қандай да бір елеулі өзгерістер болған жағдайда шығарылған «жасыл облигациялар» туралы жыл сайынғы жаңартылатын есептерді ашық түрде ұсынуға және сақтауға ниетті. Бұл есептер «Даму» қорының [www.damu.kz](http://www.damu.kz) ресми сайтында жарияланатын болады және мыналарды қамтуы мүмкін, бірақ олармен шектелмейді:

**Мыналарды бөлу туралы есеп**

• «Даму» қорының әрбір «жасыл облигациясынан» алынған қаражат;

• Қолайлы активтердің/жобалардың әрқайсысына бөлінген қаражаттың жиынтық сомасы (2-кестеде көрсетілгендей);

• Есепті кезеңнің соңындағы бөлінбеген қаражат балансы.

**Әсер туралы есеп**

Мүмкіндігінше, «Даму» қоры 4-кестеде сипатталғандай, тиімділіктің сандық көрсеткіштерін қоса алғанда, «жасыл облигациялар» арқылы қаржыландырылатын немесе қайта қаржыландырылатын қолайлы активтердің/жобалардың мысалдарын және қосымша ақпаратты ұсынады. Тартылған қаражатты пайдалануға, әсер ету туралы есептілікке, сондай-ақ қаржыландырылатын немесе қайта қаржыландырылған жобаларға байланысты ақпаратты ашу «Даму» қорының осындай ақпараттың құпиялылығы мен қолжетімділігіне қатысты міндеттемелеріне сәйкес қаралуға тиіс.

*4-кесте: Әсерді өлшеу*

|  |  |
| --- | --- |
| **Қолайлы санаттар** | **Тиімділіктің ықтимал сандық көрсеткіштері** |
| **1. Энергия тиімділігі** | Жылына күтілетін энергия үнемдеу (МВтс)ПГ (тСО2Е) шығарындыларын азайтуҚосымша:Суды пайдалануды азайту |
| **2. Жаңартылатын энергетика** | Жалпы белгіленген қуаты (МВт) ПГ (тСО2Е) шығарындыларын азайтуҚосымша:Таза энергияға қол жеткізуге рұқсат берілген адамдардың саныСуды пайдалануды азайту |
| **3. Ластануды алдын алу** | Ұсақ қатты бөлшектердің азаюы (PM 2.5)ПГ (тСО2Е) шығарындыларын азайтуҚосымша:Суды пайдалануды азайту |
| **4. Тірі табиғи ресурстарды экологиялық тұрақты басқару және жерді пайдалану** | ПГ (тСО2Е) шығарындыларын азайту |
| **5. Жер үсті және су биоалуантүрлілігі** | ПГ (тСО2Е) шығарындыларын азайту |
| **6. Таза көлік** | Ұсақ қатты бөлшектердің азаюы (PM 2.5)ПГ (тСО2Е) шығарындыларын азайту |
| **7. «Жасыл» ғимараттар** | Жергілікті экологиялық құрылыс ережелеріне сәйкес, егер мүмкін болса немесе LEED, EDGE, BREEAM сияқты халықаралық деңгейде жасыл құрылыс сертификаттары, US Energy Star сияқты энергетикалық сертификаттар және ЕО энергетикалық тиімділік сертификаттары сияқты энергетикалық таңбалау схемаларына сәйкесҚосымша:Суды пайдалануды азайтуҚолданылатын техника санын қысқарту |

## **8. Сыртқы шолу**

Осы Саясат мақсатында «Даму» қоры сыртқы шолудың кез келген түрін: сыртқы консультанттың пікірін, верификацияны, сертификаттауды немесе Рейтинг / «жасыл» бағалауды қамтамасыз ету құқығын сақтайды.

Тартылған қаражатты пайдалану және басқару туралы алғашқы жылдық есеп облигацияның «жасыл» мәртебесін растау үшін тәуелсіз тексерушімен қаралады және қол қойылады. Бұл тәуелсіз тексеруші қол қойған хат түрінде жасалуы мүмкін және қаржы аудиторының тартылған қаражатты пайдалануға қатысты мәлімдемесін де қамтуы мүмкін. Түсімдерді пайдалану және басқару туралы кейінгі жылдық есептерді «Даму»Қорының қалауы бойынша тәуелсіз тексеруші қарауы мүмкін.

Шығарылған «жасыл облигациялар» туралы Сыртқы шолулар мен жылдық есептер «жасыл облигацияларды» шығару кезінде және өтеу мерзіміне дейін «Даму» қорының веб-сайтында жарияланатын болады.

**Хатшы қол қойды**

22.07.2020 09:19 Салтанат Рашитовна Муханова

1. <https://www.icmagroup.org/green-social-and-sustainability-bonds/green-bond-principles-gbp/> [↑](#footnote-ref-1)
2. <https://sustainabledevelopment.un.org/sdgs> [↑](#footnote-ref-2)